อยากทราบว่าเกิดจากสาเหตุอะไรอันตรายมั้ย เดือนที่แล้วเดือนพฤศจิกายนเรามีประจำเดือนวันที่25 นับจากประจำเดือนเดือนก่อนมันแค่22วัน ปกติจะมารอบวันที่30-31 มีประมาณน้อยกว่าปกติสามวันหมด พอประจำเดือนหมดสักประมาณอาทิตย์กว่าๆหรือช่วง13-14วันเรามีตกขาวสีน้ำตาล เป็นแค่วันสองวันก็หายปริมาณไม่เยอะมาก พอมาเดือนธันวาครบกำหนดประตำเดือนมาก็ยังไม่มา เรามีอาการป่วยสองวัน มีตัวร้อนมึนหัวนิดหน่อยอาการดีขึ้นตามลำดับ เรามีกังวล และแอบเครียดเลยซื้อที่ตรวจครรภ์มาตรวจสองครั้ง ตรวจรอบแรกประจำเดือนมาช้าไปประมาณ8-9วันก็ขีดเดียว รอบที่สองลองตรวจตอนเช้าของอีกวันก็ขีดเดียว ในแอปขึ้นว่ามาช้าไป14วัน เรามีอะไรกับแฟนก็ป้องกันใส่ถุงยาง แต่ไม่ได้ใส่ตั้งแต่แรก แต่ผู้ชายไม่เคยเสร็จกิจมาก่อนหน้านี้ เรามีอะไรกับแฟนเดือนพฤศจิกายนประมาณวันที่28-29 เดือนธันวาวันที่4และวันที่25 ทุกรอบป้องกันตลอด แต่ไม่ได้ใส่ตั้งแต่แรกแค่แป๊บเดียว
สวัสดีค่ะ หากประจำเดือนล่าสุดมาวันที่ 25 พ.ย. แล้วในตอนนี้ยังไม่มา แต่ได้ตรวจหาการตั้งครรภ์ดูแล้วหลังจากที่ประจำเดือนขาดไป 8-9 วัน แล้วพบขึ้น 1 ขีด ก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 28-29 พ.ย. และ 4 ธ.ค.ค่ะ แต่การมีเพศสัมพันธ์ล่าสุดอีกครั้งในวันที่ 25 ธ.ค. อาจยังไม่บอกไม่ได้ว่าจะมีการตั้งครรภ์เกิดขึ้นจากการมีเพศสัมพันธ์ในครั้งนี้หรือไม่ เพราะหากยังไม่ถึง 2 สัปดาห์ ก็จะยังตรวจไม่พบได้ค่ะ ดังนั้น ควรรอให้ครบ 2 สัปดาห์นับจากวันที่ 25 ธ.ค. คือถึงวันที่ 8 ม.ค. หากยังคงไม่มีประจำเดือนมา ควรตรวจหาการตั้งครรภ์ดูอีกครั้ง หากยังตรวจไม่พบ ก็แสดงว่าไม่ได้มีการตั้งครรภ์แต่อย่างใด และการที่ประจำเดือนยังไม่มา ก็จะเกิดจากสาเหตุ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นซึ่งหากได้ตรวจหาการตั้งครรภ์ซ้ำแล้วยังไม่พบ ก็ให้รอดูประจำเดือนต่อไปก่อน ยังไม่ได้ถือว่าอันตรายอะไรค่ะ หากไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ ต่อไป เช่น มีภาวะถุงน้ำจำนวนมากในรังไข่ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น